cyanic-selkie/wikianc huggingface dataset:
საამები
ფინეთი
ფინურ კონსტიტუციაში ყველაზე ნათლად ჩანს ლიბერალური მიდგომა საამის ხალხის მიმართ. კონსიტუციის მიხედვით ისინი აღიარებულნი არიან, როგორც მკვიდრი ხალხი, უფლება აქვთ ენობრივვი და კულტურული ავტონომია გამოიყენონ საკუთარ მშობლიურ მიწაზე. ნორვეგიასა და შვედეთს რაც შეეხება, ისინი თანახმა არიან მოლაპარაკებები აწარმოონ საამის პარლამენტთან, მაგრამ თითქოს და აჭიანურებენ მათთვის ავტონომიის მინიჭების საკითხს. ექსპერტები ვარაუდობენ, რომ მთავრობა თავს იკავებს ზემოაღნიშნული ფაქტისაგან მისი მეზობელი სკანდინავიური და ნორდული ქვეყნების ზეგავლენის გამო, ვინაიდან საამისთვის ავტონომიის მინიჭება გამოიწვევდა მათ ტერიტორიაზე მცხოვრები აბორიგენების უკმაყოფილებას. თუმცა ისიც აუცილებლად უნდა აღინიშნოს, რომ საამის პარლამენტსა და ფინეთის მთავრობას შორის ფაქტობრივად არანაირი ლეგალური საბუთი არაა შედგენილი, რომ კანონიერი საფუძველი შეიქმნას მათი შეთანხმების დასამტკიცებლად. თუმცა, საამის მხრიდან არ მოჰყოლია ამ საკითხს არანაირი პროტესტი, მიუხედავად იმისა, რომ დანაშაულებრივი აქტები და სხვა ლეგალური საქმეები ფინური კონსტიტუციით და სასამართლოთი წყდება და საამის ქვეყნის საქმეებიც ფინური სამინისტროები აგვარებენ. ამ ყველაფერთან ერთად საამის ხალხს უფლება აქვს აირჩიოს 6 კაცი, რომლებიც ნორდული ქვეყნების პარლამენტებში განაწილდებიან თავიანთი ხალხის ინტერესების წარმოსაჩენად. ზუსტად ასეთი კანონი მოქმედებს ლაპლანდიის მუნიციპალიტეტში, ასევე ექვს კაცზე მორგებული.
ნორვეგია
ნორვეგიის მეფე ჰარალდ V-მ 1998 წლის გამოსვლაში თქვა: „ნორვეგია დაფუძნებულია ორი ხალხის ტერიტორიაზე: ნორვეგიელი და საამი“. ნორვეგიის მხრიდან საამის ხალხი სარგებლობს მრავალი პრივილეგიით, თუმცა აქაც მოკლებულია მათ დამოუკიდებლად ყოფნის საკითხის განხილვა. პრივილეგიას რაც შეეხება, საამის პარლამენტის მიერ შეთავაზებული საკითხები უფრო გულდასმით განიხილება ნორვეგიული ორგანოების მიერ და საამის ენა ოფიციალურადაა გამოცხადებული ნორვეგიაში.
რუსეთი
რუსეთში მცხოვრები საამის ხალხი ბევრად დიდი წნეხისა და დაკვირვების ქვეშ იმყოფებიან. მათი ავტონომიის საკითხი, რომელიც გაერთიანებული ერების ორგანიზაციის მიერ არის შედგენილი, ჯერ კიდევ არ არის ხელმოწერილი რუსეთის მხრიდან. რუსეთს გააჩნია კანონი, როგორც სკანდინავიის ქვეყნებს, მცირე აბორიგენ მოსახლეობასთან დაკავშირებით. კანონის მიხედვით სახელმწიფო ვალდებულია შეუნარჩუნოს კულტურა და ენა მცირე ხალხებს, ასევე მიიღოს წინადადებები და განიხილოს მათი შეთავაზებული ცვლილებების შესახებ, მაგრამ ამის პარალელურად ისინი ვალდებულები არიან დაემორჩილონ საერთაშორისო და სახელმწიფო კანონებს, რომლებიც დამტკიცებულია უმაღლესი საკანონმდებლო ორგანოების მიერ. კანონი მიღებული იქნა რუსეთის მიერ 1999 წლის 30 აპრილს რუსეთის ფედერალურ სხდომაზე. მას მოიხსნენიებენ როგორც „აქტი რუსეთის ფედერაციაში მცხოვრებ მცირე აბორიგენ ხალხთან დაკავშირებით“. აქტი ითვალისწინებს კონტროლს მთავრობისა, გაუწიოს კონსულტაცია და დაეხმარონ ტრადიციების, ენის, კულტურის და ცხოვრების წესის შენარჩუნების, თუ რა თქმა უნდა მცირე ხალხს გააჩნია ამის სურვილი. აქტი არ ითვალისწინებს მყარ კანონიერ დაცვას, მაგრამ მაინც აგებს პასუხს საბაზისო უსაფრთხოების საკითხებზე. გარკვეული ფორმალური ასპექტების გამო აბორიგენი ხალხი კარგავს ავტონომიურ გავლენას თავიანთ მიწებზე გარკვეული ეკონომიკური ინტერესების საფუძველზე. საამის ენა, კულტურა და ბუნებრივი ფუძე რუსეთის მხრიდან არც თუ ისე თავისუფალ კონდენციაშია. როგორც უმცირესი აბორიგენული ხალხები, საამის ხალხი ვერ ახერხებს ხმა მიაწვდინონ რუსეთის უმაღლეს პოლიტიკურ ორგანოებს, ვინაიდან ვერ ატარებენ შიდა არჩევნებს, ვეტოს დადების უფლება არ აქვთ და ვერანაირი ავტონომიური პრიორიტეტებით ვერ სარგებლობენ. მაგრამ, მურმანსკის დუმამ დააკანონა საამისთვის დახმარება და მათი უფლებების ბევრად უფრო სერიოზული ზედამხედველობა. ლოვოზეროს მუნიციპალიტეტი კი ირჩევს ერთ ადამიანს, რომელიც უმცირესი აბორიგენული ხალხების საქმეებს და პრობლემებს განიხილავს. რუსეთში მცხოვრები საამი ორგანიზებულნი არიან ორ ორგანოში: „გუოლადაგა სამი სერავში“ და „მუმანსკა გუვლუ სამესერავში“. ორივე ასოციაცია საამის კონსულატის წევრია, და მათ „მუდმივი წევრების“ სტატუსი გააჩნიათ. რუსული საამი ასევე იღებს მონაწილეობას R. A. I. P. O. N.-ის (Russian Association of Indigenous Peoples of the North, Siberia and Far East) კრებებში. ეს ფაქტი მეტად აძლიერებს საამის გავლენას რუსეთის ფედერაციაში. ასევე დიდი მხარდაჭერა გააჩნიათ ნორდული საამის წევრებისგან, რომლებიც დაუღალავად ცდილობენ თავიანთი უფლებების დაცვის პარალელურად გაამყარონ მათი რუსეთში მცხოვრები მოძმეების ფეხქვეშ მშობლიური მიწა და გააძლიერონ მათი გავლენა.
სქოლიო
კატეგორია:საამები
დონა დუგლასი
დონა დუგლასი (Yvonne Joyce Craig დ. 16 მაისი, 1937, ტეილორვილი, ილინოისი, აშშ – გ. 17 აგვისტო, 2015, კალიფორნია, აშშ) — ამერიკელი მსახიობი და მომღერალი, ცნობილი ელი მეი კლემპეტის როლით ამერიკულ სიტუაციურ კომედიაში The Beverly Hillbillies (1962–1971). სამსახიობო კარიერის დასრულების შემდეგ დუგლასი გახდა უძრავი ქონების აგენტი, ინსპირაციული სპიკერი და წიგნების ავტორი ბავშვებისა და მოზრდილებისთვის.
ადრეული წლები
დონა დუგლასი დაიბადა 1932 წლის 26 სექტემბერს. ის იყო ემეტ რატკლიფ სმიტ უფროსის და მისი მეუღლის, ელმას ერთადერთი ქალიშვილი. დუგლასი სწავლობდა სენტ-ჟერარდის კათოლიკურ საშუალო სკოლაში, სადაც თამაშობდა სოფტბოლსა და კალათბურთს. დუგლასი გახდა მის ბეტონ რუჟი და მის ნიუ ორლეანი 1957 წელს.
კარიერა
შოუბიზნესში კარიერის გასაგრძელებლად დუგლასი საცხოვრებლად ნიუ-იორკში გადავიდა და დაიწყო კბილის პასტის რეკლამირება საილუსტრაციო მოდელის სახით.
დუგლასი გამოჩნდა 1958 წლის ფილ სილვერსის შოუს ეპიზოდში "Bilko and the Crosbys". ჰალ ბ. უოლისმა სალივანის ეპიზოდის ნახვის შემდეგ შესთავაზა დუგლასს მარჯორი ბურკის როლი ფილმში კარიერა (1959), რომელშიც მთავარ როლებს ენტონი ფრანსიოზა, დინ მარტინი და შირლი მაკლეინი ასრულებდნენ. ამას მოჰყვა მცირე როლი მუსიკალურ კომედიაში Li'l Abner (1959) და მდივნის როლი კომედიაში/რომანტიკაში Lover Come Back (1961), სადაც მთავარ როლებს როკ ჰადსონი და დორის დეი თამაშობდნენ.
1950-იანი წლების ბოლოს და 1960-იანი წლების დასაწყისში მან მრავალი სატელევიზიო როლი მიიღო, მათ შორის The Twilight Zone-ის ეპიზოდში "Eye of the Beholder" (1960). მან ითამაშა ბარბარა სიმონსი 1961 წელს CBS-ის დეტექტიური სერიალის Checkmate ოთხ ეპიზოდში. მისი სხვა ნამუშევრებია: U.S. Marshal, Tightrope, The Adventures of Ozzie and Harriet, Bachelor Father, Adam-12, და Route 66.
მიუხედავად იმისა, რომ დუგლასი 1960-იან წლებში აქტიური მსახიობო კარიერით იყო დაკავებული, ის ჯერ კიდევ შედარებით უცნობად მიიჩნეოდა, როდესაც 500 ახალგაზრდა მსახიობს შორის შეარჩიეს The Beverly Hillbillies-ზე სამუშაოდ.
1973 წელს Hillbillies-ის თანავარსკვლავის ირინე რაიანის, ხოლო 1980 წელს რეიმონდ ბეილის გარდაცვალებასთან ერთად მაქს ბაერ უმცროსმა უარი თქვა მონაწილეობაზე, რის შემდეგაც დუგლასი შეუერთდა ნენსი კულპს და ბადი ებსენს Return of the Beverly Hillbillies-თვის 1981 წელს. დუგლასი იყო მოწვეული ვარსკვლავი უამრავ სხვა სატელევიზიო გადაცემაში.
1992 წელს დუგლასი და ბაერი დაესწრნენ ებსენის 84 წლის დაბადების დღეს ბევერლი ჰილზში, კალიფორნია. 1993 წელს, დუგლასი, ებსენი და ბაერი კვლავ გაერთიანდნენ ჯერი სპრინგერის შოუში და ბოლოს CBS-TV-ის სატელევიზიო სპეციალურ გამოშვებაში, The Legend of The Beverly Hillbillies.
დუგლასმა მიიღო უძრავი ქონების ლიცენზია მას შემდეგ, რაც Beverly Hillbillies-მა დაასრულა არსებობა. ამის შემდეგ მას ამ სფეროში დიდხანს არ უმუშავია, თუმცა შოუბიზნესში დარჩა და სხვა პროექტებზეც დაიწყო მუშაობა.
დუგლასი ხშირად გამოდიოდა, როგორც საეკლესიო მომღერალი და იყო სპიკერი საეკლესიო ჯგუფებში, ახალგაზრდულ ჯგუფებში, სკოლებსა და კოლეჯებში შეერთებული შტატების მასშტაბით. მისი საქველმოქმედო საქმიანობის ერთ-ერთი ფოკუსი იყო საუბარი სხვადასხვა ქრისტიან ბავშვთა სახლების მხარდასაჭერად, ძირითადად ამერიკის სამხრეთში.
დუგლასმა დაწერა და გამოსცა რელიგიაზე დაფუძნებული საბავშვო წიგნი სახელწოდებით Donna's Critters and Kids: Children's Stories with a Bible Touch. 2011 წლის ნოემბერში მან გამოუშვა ახალი საბავშვო წიგნი სახელწოდებით Miss Donna's Mulberry Acres Farm. 2013 წელს დუგლასმა გამოაქვეყნა კულინარიული წიგნი სამხრეთის ფავორიტები ჰოლივუდის გემოთი, რომელიც აერთიანებს სამხრეთ სამზარეულოს რეცეპტებს მოპოვებული შოუბიზნესის მეგობრებისა და კოლეგებისგან, როგორებიც არიან ებსენი, ფილის დილერი, ვალერი ჰარპერი და დები რეინოლდსი. წიგნს ასევე აქვს განყოფილება კარგი მანერების შესახებ, სახელწოდებით "ჰოლივუდის სოციალური მადლი".
პირადი ცხოვრება
დუგლასი 1951 წელს ცოლად გაყვა მის პირველ ქმარს, როლანდ ბურჟუა უმცროსს, მასთან შეეძინა ერთადერთი შვილი, დენი ბურჟუა 1954 წელს. წყვილი იმავე წელს განქორწინდა.
მეორედ დუგლასი 1971 წელს დაქორწინდა რობერტ ლიდზე, The Beverly Hillbillies-ის დირექტორზე; ისინი განქორწინდნენ 1980 წელს.
ცხოვრების ბოლო წლებში, გარდა მისი ხშირი მოგზაურობისა, დუგლასი დაკავებული იყო მებაღეობით, ატარებდა დროს მეგობრებთან და ოჯახთან ერთად, ასევე პასუხობდა მისი ფანების წერილებს.
დუგლასი გარდაიცვალა Baton Rouge General Hospital-ში, 82 წლის ასაკში, 2015 წლის 1 იანვარს, პანკრეასის კიბოსგან. დაკრძალულია აღმოსავლეთ ფელიციანას სამრევლოში, ლუიზიანას ბლეფ კრიკის სასაფლაოზე.
იპოქონდრია
იპოქონდრია (ან იპოქონდრიაზისი, ხშირად უწოდებენ ჯანმრთელობის ფობიას) — სომატოფორმული დარღვევა, რომლის დროს მავანს დაუსაბუთებელი რწმენა აქვს იმაში, რომ სერიოზული დაავადება სჭირს. იპოქონდრიას ხშირად ახასიათებს ავადმყოფობის/გარდაცვალების ირაციონალური შიში, მცირე ფიზიკურ სიმპტომებსა და პათოლოგიებზე გადაჭარბებული რეაქცია, ექიმების დიაგნოზის მიმართ უნდობლობა, მუდმივი თვითგამოკვლევა და თვითდიაგნოზი და საკუთარ სხეულზე ზედმეტი ზრუნვა. იპოქონდიაკებს ხშირად სჭირდებათ მრავალჯერადი დარწმუნება, ხშირად რამდენიმე ექიმისგან, ოჯახის წევრებისგან და მეგობრებისგან.
სქოლიო
კატეგორია:ფსიქიური დარღვევები
ვლადიმერ ჭიპაშვილი
ვლადიმერ (ლადო) ჭიპაშვილი (დ. 29 სექტემბერი, 1964, თბილისი, საქართველოს სსრ, სსრკ) — ქართველი სახელმწიფო პოლიტიკოსი, საქართველოს შრომის, ჯანმრთელობისა და სოციალური დაცვის მინისტრი 2004 წლის მაისიდან 2007 წლამდე.
1987 წელს წარჩინებით დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1987-1988 გაიარა ინტერნატურა სპეციალობით ქირურგია. 1992-1993 სწავლობდა ქ. მოსკოვში რუსეთის მეცნიერებათა აკადემიის ქირურგიის სამეცნიერო ცენტრის ასპირანტურაში. 1992 დაიცვა დისერტაცია თემაზე „ცოცხალი დონორიდან ღვიძლის წილის ორთოტოპიული ტრანსპლანტაციის ანატომიური დასაბუთება“. არის 30-ზე მეტი სამეცნიერო შრომის ავტორი 1988-1991 მუშაობდა დაბა ხარაგაულის და შემდეგ ქ. ხაშურის რაისაავადმყოფოების ქირურგად. 1993-დან მუშაობდა თბილისის სამედიცინო აკადემიაში უმცროს მეცნიერ თანამშრომლად, უფროს მეცნიერ თანამშრომლად, დოცენტად. 1998 დაინიშნა ქ. თბილისის #1 კლინიკური საავადმყოფოს შპს „თორაკოაბდომინური ქირურგიის კლინიკის“ დირექტორად. 1999-2004 წლებში იყო საქართველოს მე-5 მოწვევის პარლამენტის წევრი (ხარაგაულის მაჟორიტარი), საარჩევნო ბლოკი „საქართველოს მოქალაქეთა კავშირი“. ჯანმრთელობის დაცვისა და სოციალურ საკითხთა კომიტეტი თავმჯდომარე. 2004 წლის 22 აპრილიდან 7 მაისამდე იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა - დემოკრატები “. 2004-2007 წლებში იყო საქართველოს შრომის, ჯანმრთელობისა და სოციალური დაცვის მინისტრი.
რესურსები ინტერნეტში
კატეგორია:დაბადებული 29 სექტემბერი კატეგორია:დაბადებული 1964 კატეგორია:საქართველოს V მოწვევის პარლამენტის წევრები კატეგორია:საქართველოს VI მოწვევის პარლამენტის წევრები კატეგორია:საქართველოს შრომის, ჯანმრთელობისა და სოციალური დაცვის მინისტრები კატეგორია:თბილისის სახელმწიფო სამედიცინო ინსტიტუტის კურსდამთავრებულები ვლადიმერ
რანგიტოტო
რანგიტოტო (Rangitoto Island) — ვულკანური კუნძული ჰაურაკის ყურეში, ქალაქ ოკლენდის სიახლოვეს, ახალ ზელანდიაში. ადმინისტრაციულად შედის ოკლენდის რეგიონის შემადგენლობაში. ჩრდილოეთ კუნძულისგან გამოყოფილია რანგიტოტოს არხით. მეორე მსოფლიო ომის დროს მიწაყრილით შეუერთდა მეზობელ კუნძულ მოტუტაპუს.
დასახელება
კუნძულის დასახელება მაორი ენიდან ენიდან ითარგმნება, როგორც «სისხლიანი ცა» და ედრება ფრაზას «Ngā Rangi-i-totongia-a Tama-te-kapua» («სისხლდენის დღეები ტამა-ტე-კაპუასთან»). ტამა-ტე-კაპუა მეთაურობდა კანოეს არაბა (הערבה) და მძიმედ დაიჭრა რანგიტოტოზე ტომ ტაინუისთან ბრძოლისას ისლინგტონის ყურეში.
გეოგრაფია
კუნძულის ცენტრში, რომლის სიგანეა დაახლოებით 5,5 კმ, თავის 260 მეტრზე აზიდული სიმეტრიული ვულკანური ფორმით კარგად მოსჩანს ოკლენდიდან. რანგიტოტო არის ყველაზე ახალგაზრდა და დიდი (მისი ფართობია — 23,11 კმ² ) ოკლენდის ვულკანური მოედნის დაახლოებით 50 ვულკანს შორის. ის შეერთებულია ბუნებრივი ყელით გეოლოგიური თვალსაზრისით უფრო ძველ ვულკანური წარმოშობის კუნძულ მოტუტაპუსთან და გამოყოფილია ჩრდილოეთი კუნძულიდან და ოკლენდის ჩრდილოეთ ნაწილიდან რანგიტოტოს ყურით.
რანგიტოტოს კუნძული ჩამოყალიბებულია ვულკანური ამოფრქვევის დროს დაახლოებით 600—700 წლის წინ. ამასთან ერთად ვულკანური პროცესების ხანგრძლივობა დღემდე იწვევს კამათს მეცნიერებს შორის. სავარაუდოდ ამოიფრქვა 2,3 კუბური კილომეტრი ვულკანური მასალა, რომელიც გრძელდებოდა შესვენებებით 10-დან 200 წლამდე.
ეკოლოგიის თვალსაზრისით, განსაკუთრებულ ფასეულობას წარმოადგენს სხვადასხვა ეკოსისტემები, გაცივებული ლავის პლატოებიდან ტყიან რაიონებამდე. ამასთან რანგიტოტოზე გრძელდება მცენარეთა განთავსების არეალის ზონების ფორმირების პროცესი, რასთან დაკავშირებითაც ადგილობრივი ტყეები საკმაოდ ახალგაზრდაა და იქ ბუდობენ ფრინველთა მცირე სახეობები. მიუხედავად ამისა, ევროპელებამდე პერიოდში კუნძულზე, სავარაუდოდ, არსებობდა ენდემური თუთიყუშის — ახალზელანდიური კაკას მცირე პოპულაცია.
ისტორია
ბოლო ვულკანური ამოფრქვევა რანგიტოტოზე მოხდა იმ დროს, როდესაც ახალი ზელანდია უკვე იყო დასახლებული მაორის ხალხის წარმომადგენლებით. ადამიანის ფეხის ნაკვალევები აღმოჩენილია რანგიტოტოს ვულკანური ფერფლის ფენებს შორის მეზობელ კუნძულ მოტუტაპუზე, რომელზეც უძველესი დროიდან ცხოვრობდა ტომი ნგაი-ტაი, რომლებიც მოტუტაპუსაც და რანგიტოტოსაც თვლიდნენ თავიანთი წინაპრების სახლად. მიუხედავად ამისა კუნძული თავისი ქვიანი ზედაპირით მუდმივად საცხოვრებლად უვარგისი იყო, თუმცა არსებობდა ზოგიერთი მტკიცებულება რანგიტოტოზე სანაპირო თევზსაჭერი დასახლებების არსებობის შესახებ. საერთოდ, მაორის ხალხი კუნძულს იყენებდა სამეთვალყურეო პუნქტის დანიშნულებით ჰაურაკის ყურის და იქ განლაგებული კუნძულების დასაზვერად.
რანგიტოტოსთან დაკავშირებულია ზოგიერთი მაორიული მითი, მათ შორის ტიპუას (დემონები) წყვილზე, ცეცხლოვანი ღმერთების შვილებზე. მას შემდეგ, რაც ისინი ეჩხუბნენ და შემდეგ დაწყევლეს ცეცხლის ღმერთი მაჰუიკა, მათი სახლი დაანგრია მიწისძვრების ღმერთმა მატაოჰომ. ასე წარმოიშვა ტბა პუპუკე და კუნძული რანგიტოტო, რომლებზედაც დრო და დრო წარმოიქმნება ბოლი, რომელიც, ადგილობრივი მაორების წარმომადგენელთა წარმოდგენით, წარმოადგენს ტიპუას ცრემლებს ადრე მიტოვებული სახლის გამო.
1854 წელს კუნძული გამოისყიდა სამეფო ოჯახმა, ხოლო 1890 წელს დარეზერვირებული იყო, როგორც რეკრეაციული ნაკრძალი. მიუხედავად ამისა თითქმის 30 წელი რანგიტოტოზე მოიპოვებოდა ვულკანური შლაკი, რომელიც ქალაქ ოკლენდში გამოიყენებოდა შენობების ასაშენებლად. 1925 წლიდან 1936 წლამდე პერიოდში ციხემისჯილების მიერ კუნძულზე აშენდა გზები, მათ შორის ვულკანის წვერომდე.
მეორე მსოფლიო ომის წლებში რანგიტოტო გახდა აკრძალული ზონა: მასზე აიგო თავდაცვითი სიმაგრეები ქალაქ ოკლენდის დასაცავად ყურის მხრიდან, ხოლო კუნძულის წვეროზე — რადარული სადგური. ისლინგტონის ყურის ნაპირზე აშენდა შენობების კომპლექსი, საიდანაც კონტროლდებოდა ჰაურაკის ყურეში არსებული დანაღმული მინდვრები, ხოლო კუნძულის ჩრდილოეთ სანაპიროსთან მდებარეობდა გემების სასაფლაო, ზოგიერთი მათგანი ჩანდა ზღვის მოქცევისას.
1920 წლიდან 1930-იან წლებამდე კუნძულზე აშენდა რამდენიმე ქალაქგარე სახლი. მაგრამ მათი მშენებლობის დამთავრება კითხვის ნიშნის ქვეშ დადგა და 1937 წელს ახალი სახლების მშენებლობა აიკრძალა. ამის შემდეგ მათი დიდი ნაწილი ამ აკრძალვისა და რანგიტოტოს ლანდშაფტურ ნაკრძალად ჩამოყალიბების გამო დაიშალა. მიუხედავად ამისა, დღეისათვის კუნძულზე შენარჩუნდა 140 სახლი.
სქოლიო
კატეგორია:ახალი ზელანდიის კუნძულები
Plagiolepis moelleri
Plagiolepis moelleri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ნიადაგის დაჭაობება
ნიადაგის დაჭაობება — ნიადაგის პერიოდული ან მუდმივი ჭარბტენიანობა, რომელსაც იწვევს ზედაპირული ან გრუნტის წყალი. ასეთი ნიადაგისათვის ძირითადად დამახასიათებელია ანაერობული პროცესები.
ლიტერატურა
კატეგორია:ნიადაგთმცოდნეობა
საქართველოს მებაღეობის, მევენახეობისა და მეღვინეობის სამეცნიერო-კვლევითი ინსტიტუტი
საქართველოს სსრ სასოფლო-სამეურნეო წარმოების სახელმწიფო კომიტეტის საქართველოს მებაღეობის, მევენახეობისა და მეღვინეობის სამეცნიერო-კვლევითი ინსტიტუტი — დაარსდა 1956 წელს თბილისში მევენახეობისა და მეღვინეობის საკავშირო სამეცნიერო-კვლევითი ინსტიტუტის ბაზაზე, რომელიც შექმნილი იყო 1930 წელს სოლომონ ჩოლოყაშვილის ინიციატივით.
ლიტერატურა
კატეგორია:საქართველოს სამეცნიერო-კვლევითი ინსტიტუტები
მონასტირი
მონასტირი (المـنسـتير ალ-მუნასტირი, < μοναστήριον — მონასტერი, ტუნისურ დიალექტზე — ) — ქალაქი ტუნისში. მდებარეობს სუსიდან სამხრეთით 20 კმ-ში და ქ. ტუნისიდან ასევე სამხრეთით 162 კმ-ში, ტუნისის ცენტრალურ სანაპიროზე. მონასტირის ვილაიეთის ადმინისტრაციული ცენტრი.
ქვეყნის პირველი პრეზიდენტის ჰაბიბ ბურგიბას მშობლიური ქალაქი, აქვე მდებარეობს მისი მავზოლეუმიც.
მონასტირი დაარსებულია რომაულ ქალაქ რუსპინის ნანგრევებზე.
ქალაქში მდებარეობს მსხვილი საერთაშორისო აეროპორტი, რომელიც საჰაერო ხაზებით დაკავშირებულია ევროპის მთელ რიგ დიდ ქალაქებთან.
Л
Л, л (IPA გამოთქმა — „ლ“; ; ; ) — კირილური დამწერლობის ასო. ის თანხმოვანია და შეესატყვისება ქართულ „ლ“-ს.
დამატებითი ინფორმაცია
მისი ძველი სლავური სახელია „ლჲუდი“.
აღნიშნული ასო გამოიყენება შემდეგ ენებში:
რესურსები ინტერნეტში
კატეგორია:კირილური ასოები
ლუჰანსკი
ლუჰანსკი, ლუგანსკი (Луга́нськ ისტორიული სახელწოდება Луга́нське) — ქალაქი უკრაინაში. ლუჰანსკის ოლქის ადმინისტრაციული ცენტრი. მდებარეობს მდინარეების ლუჰანისა და ოლხოვაიას შეერთების ადგილას. არის უკრაინის ყველაზე აღმოსავლეთით მდებარე ოლქის ცენტრი. კიევიდან დაშორებულია 811 კილომეტრით.
რესურსები ინტერნეტში
კატეგორია:ლუჰანსკის ოლქის ქალაქები კატეგორია:უკრაინის ადმინისტრაციული ცენტრები
Téo & Téa
Téo & Téa — ფრანგი ელექტრონული მუსიკოს ჟან-მიშელ ჟარის 2007 წლის სტუდიური ალბომი. ალბომში მოთხრობილია მოგონილი გმირების, ტეოსა და ტეას სიყვარული ისტორია.
კომპაქტ დისკი გამოიცა DVD დისკთან ერთად. ამ უკანასკნელზე ყველა მუსიკალურ კომპოზიციას აქვს 5.1 ჟღერადობა, ხოლო სასათაურო ნომრის მუსიკალური ვიდეო ჩაწერილია მაღალხარისხოვანი ვიდეორგოლის სახით. სამი კვირის შემდეგ, 2007 წლის 16 აპრილს ალბომი გამოვიდა აშშ-შიც.
მუსიკალურად ალბომი უფრო ახლოს არის წინა სტუდიურ დისკთან, Geometry of Love, თუმცა მასში შეიმჩნევა 1990-იანი წლებისათვის დამახასიათებელი ტექნოს მოტივებიც.
სქოლიო
კატეგორია:ჟან-მიშელ ჟარის ალბომები კატეგორია:2007 წლის ალბომები
Plagiolepis montivaga
Plagiolepis montivaga — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
სოფი მარსო
სოფი მარსო (Sophie Marceau; დ. 17 ნოემბერი, 1966, ჟანტილი, პარიზთან) — ფრანგი კინომსახიობი.
ბიოგრაფია
დაიბადა მძღოლისა და გამყვიდველის ოჯახში. კინოში შემთხვევით მოხვდა: ერთ-ერთი მეგობრისგან შეიტყო, რომ კლოდ პინოტო მოზარდებს აგროვებდა ახალი ფილმისთვის და გადაწყვიტა მასთან ერთად კინოსინჯზე წასულიყო. შედეგად, მარსო აირჩიეს მთავარი როლისთვის რამდენიმე ათასი კანდიდატიდან. ასე ერთი გაელვებით სოფი მარსო ვარსკვლავი გახდა. ფილმს „ბუმი“ (1980) გრანდიოზული წარმატება ჰქონდა და მალე მისი გაგრძელება „ბუმი 2“ (1982) გადაიღეს, რომლისთვისაც სოფიმ „ცეზარი“ მიიღო ნომინაციაში „საუკეთესო დებიუტი და ყველაზე პერსპექტიული მსახიობი“.
16 წლის ასაკში მას მოუწია თამაში ჟერარ დეპარდიესა და კატრინ დენევთან ერთად ფილმში „ფორტ საგანი“. დეპარდიე კვლავ გახდა მისი პარტნიორი მორის პიალის ფილმში „პოლიცია“. 1984 წელს პირველად ითამაშა ანჯეი ჟულავსკისთან ერთად ფილმში „აზარტული სიყვარული“. მას მოჰყვა „ჩემი ღამეები თქვენს დღეებზე მშვენიერია“, და „ცისფერი ნოტა“.
რესურსები ინტერნეტში
კატეგორია:ფრანგი მსახიობები კატეგორია:დაბადებული 1966 კატეგორია:დაბადებული 17 ნოემბერი
ევროპის ერთა თასის მესამე დივიზიონი 2008-2010
ევროპის ერთა თასის 2008-2010 წწ. მესამე დივიზიონის თამაშები ტარდება ევროპის რაგბის კავშირის მიერ ორწლიანი ციკლით. ამ დროის განმავლობაში ნაკრებები ითამაშებენ ერთმანეთში როგორც შინ, ისე გარეთ. მე-3 დივიზიონი შედგება 4 დონისაგან, რომლებიც ფაქტობრივად წარმოადგენენ ევროპული რაგბის ნაკრებებს მე-5 და მე-8 დონემდე. ყოველი განყოფილების გამარჯვებული ერთი საფეხურით მაღლა აიწევს და შემდეგ წელს ითამაშებს უფრო მაღალი დონის დივიზიონში.
იხილეთ აგრეთვე
კატეგორია:ევროპის ერთა თასი
2008-2010 European Nations Cup Third Division Championnat Européen des Nations (rugby) 2008-2010
გლოსოფილია
გლოსოფილია — ენების სიყვარული, იქნება ეს მშობლიური თუ უცხო. ტერმინი გამოხატავს პიროვნებას ვისაც უყვარს ენები და ენათა სტრუქტურა. გლოსოფილები ხშირად ღრმად სწავლობენ ლიტერატურულ ტერმინოლოგიას, გრამატიკას, პუნქტუაციასა და ენის აგებულებას. გლოსოფილები სწავლობენ უცხო ენებს და სწავლობენ რაც შეუძლიათ უფრო მეტ ენას. გლოსოფილისთვის ბევრი უცხო ენის არცოდნა უჩვეულო არაა.
იხილეთ აგრეთვე
კატეგორია:ენები კატეგორია:ფილოლოგია
დამალული სიმართლე
დამალული სიმართლე (ესპ. La verdad oculta) — მექსიკური ტელენოველა, რომელიც პროდიუსერმა ემილიო ლაროსამ კომპანია ტელევისასთვის გადაიღო 2006 წელს.
გალილეა მონტიხო, ალეხანდრა ბაროსი, ედუარდო იანესი და გაბრიელ სოტო არიან მთავარო როლის შემსრულებელი მსახიობები.
სიუჟეტი
ეს არის ორი წყვილის სასიყვარული და ინტრიგებით სავსე ისტორია. გაბრიელა გილენი (გალილეა მონტიხო) ახალგაზრდა ღარიბი გოგონა, რომლელიც კაზინოში მიმტანად მუშაობს და შემთხვევით შეხვდება კაცს, რომელიც მისი ნამდვილი მამის მარიო ხენოვესის (ჰექტორ ორტეგა) შვილია. გაბრიელა ღარიბ ოჯახში გამზრდელ მამასთან ფაუსტო გილენთან (ჰექტორ ორტეგა) და მის პატარა დასთან ხულიეტა გილენთან (კლაუდია ტროიო) ერთად გაიზარდა. დავიდ ხენოვეს (გარიელ სოტო) ორდონესი მარიოსა ხენოვესის ოჯახში გაიზარდა, თუმცა ადოლფო ავილას (ხულიო ალემანი) შვილია. ადოლფო მარიოს მტერია და ცდილობს ხელსაყრელი მომენტი ჩაიგდოს ხელში რათა გაანადგუროს ის, მარიო მალე გაიგებს, რომ მის მოკვლას გეგმავენ და ფაუსტო გილენს დახმარებას სთხოვს იმ მისი შვილის გაბრიელას და საყვარელი ქალის მარტა სალივარ გუსმანის სიყვარულის გამო. მარიო ფაუსტოს მისი ადგილის დაკავებას და ქონების განკარგვას მოსთხოვს რათა ადოლფო ხელში არ ჩაიგოდ ის, ამისთვის ის მისი სახლიდან მარიოს სახლამდე დიდ გვირაბს გათხრის სადაც გრიმებს და სახის ნაწილებს ინახავს გარდასახვისთვის. ხუან ხოსე ვიქტორია ოკამპო (ედუარდო იანესი) პატიმარია, რომელიც თავისი უდანაშაულობის დამტკეცას სცდილობს, მისი მეგობარი პატიმარი, რომელიც წარსულში დიდი ქონების მეპატრონე იყო გადანახულ განძის შესახებ მოუყვება, რომელიც მის ძველ სახლშია დამალული. ციხეში აჯანყება მოხდება ხუან ხოსე კი გაქცევას მოახერხებს მეგობრის სახლშიც მივა და განძსაც იპოვის გამდიდრების შემდეგ ის მისი მტრის საძებნელად და უდანაშაულობის დასამტკეცად ბრძოლას იწყებს, მალე ის ალეხანდრა ბოლმორ ხენოვეს (ალეხანდრა ბაროსი) შეხვდება, რომელიც მისი დაუძინებელი მტრის ნათესავი და მომავალში მისი ერთადერთი ნამდვილ სიყვარული გახდება.
სპეციალური მოწვევით
მონიკა დოსეტი - ზაიდა კასტელანოსი
როსანა სანხუანი - იოლანდა რეი (ახალგაზრდა)
რაულ ვალერიო - დონ ხორხე
მარისოლ გონსალესი - ხიმენა
წარსულის საიდუმლო
საქართველოში ტელესერიალის პრემიერა 2006 წელს ტელეკომპანია იმედის ეთერში შედგა. სერიალი საეთერო ბადეს ყოველდღე შაბათ-კვირის გარდა 19:00-ზე იკავებდა.
სქოლიო
დამალული სიმართლეტელევისას წარდგენა
გალილეა მონტიხო დაბრუნდა სერიალებში todotnv.com. 31 ოქტომბერი 2005 წელი
2007 წლის მექსიკური კინოსა და ფილმები დაჯილდოება webdelatele.com 2007 წლის 20 ნოემბერი
რესურსები ინტერნეტში
კატეგორია:ტელევისას ტელესერიალები კატეგორია:დრამატული ტელესერიალები კატეგორია:2006 წლის მექსიკური ტელესერიალები
ძეგვის წმინდა გიორგის ეკლესია
ძეგვის წმინდა გიორგის ეკლესია — არქიტექტურული ძეგლი მცხეთის მუნიციპალიტეტის სოფელ ძეგვში. აგებულია შუა საუკუნეებში.
წმინდა გიორგის სახელობის ეკლესია დგას მთის ფერდზე, კლდის პირას, ტყიან ადგილას. სავარაუდოა, რომ, ის, ძველ ნაგებობაზეა აღმართული. მცირე ზომის დარბაზული ეკლესია ნაგებია სხვადასხვა ზომისა და ფორმის ქვების ირეგულარული წყობით და დახურულია თუნუქის სახურავით. ექსტერიერი და ინტერიერი უბრალოა, შეუმკობელი და მარტივი. სწორკუთხა შესასვლელი, რომელიც ბრტყელი არქიტრავით სრულდება, სამხრეთიდან არის დატანილი. თითო-თითო სარკმელია გაჭრილი აღმოსავლეთ და დასავლეთ კედლებში. ნახევარწრიული აფსიდი კუთხეებითა და მათზე გადაყვანილი საბჯენი თაღით არის გამოყოფილი. საკურთხევლის ბაქანი ერთი საფეხურითაა შემაღლებული და ამბიონი ერთვის. აფსიდში, სარკმლის ქვეშ, სატრაპეზო ქვა დგას, ჩრდილოეთ კედელში კი მცირე ზომის მართკუთხა ნიშაა მოქცეული. დარბაზის კედლები შეუმკობელია, ინტერიერი მთლიანად შეთეთრებილია, იატაკზე კვადრატული აგურია დაგებილი. ახალი ნაგებობა აგებულია 1992 წელს, რისი მაუწყებელი ქვის ფილაც ინტერიერშია დაცული. სავარაუდოა, რომ ეკლესია ძველი ნაგებობის ნაშთზეა აგებული, რაზეც შემორჩენილი სატრაპეზო ქვა და ძველი აგურის იატაკი მიგვანიშნებს. ის, დარბაზულას ხეობაში აღმართულ სხვა ეკლესიებთან ერთად გარკვეულ "ხაზს" ქმნის.
რესურსები ინტერნეტში
კატეგორია:მცხეთის მუნიციპალიტეტის ტაძრები
ლაღისმთა
ლაღისმთა, ლაგაისმთა — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს გუდამაყრის ქედზე. სიმაღლე 2601 მ. ლაღისმთა აგებულია ცარცული კირქვებითა და ქვიშაქვებით. მთის თხემზე სუბალპური და ალპური მდელოებია, კალთებზე — შერეული ფოთლოვანი ტყეები.
კონტრამაესტრე
კონტრამაესტრე (Contramaestre) — ქალაქი და მუნიციპალიტეტი კუბაში, სანტიაგო-დე-კუბის პროვინციაში.
დემოგრაფია
2004 წელს, მუნიციპალიტეტის მოსახლეობა 101 832 ადამიანს შეადგენდა. 610 კმ² ფართობზე მოსახლეობის სიმჭიდროვე იყო 166,9 ადამიანი კმ²-ზე.
სქოლიო
კატეგორია:კუბის ქალაქები
მიხეილ სვიმონიშვილი
მიხეილ სვიმონიშვილი (დ. 1977, თბილისი) — ქართველი მეწარმე და პოლიტიკოსი.
განათლება
1993 წელს დაამთავრა თბილისის მე-6 საშუალო სკოლა. სწავლობდა თბილისის სახელმწიფო უნივერსიტეტში, გერმანიის ქალაქ ბრუხზალის უმაღლეს ტექნიკურ სასწავლებელში, შვეიცარიაში, ციურიხის უნივერსიტეტში. მიღებული აქვს ასევე მუსიკალური განათლება და არის ფოლკლორული ანსამბლ „გეორგიკას“ წევრი.
საჯარო სამსახური
2004-2008 წლებში მუშაობდა საჯარო სამსახურში, 2004 წელს მცირე ხნის მანძილზე იყო თბილისის მერიის ქალაქგეგმარებისა და სივრცითი მოწყობის სამსახურის უფროსი. იმავე წელს დაინიშნა სოფლის მეურნეობის მინისტრად, 2006-2008 წლებში იყო სახელმწიფო რწმუნებული გურიის მხარეში.
ბიზნესი
2008 წლიდან კვლავ ბიზნესში მოღვაწეობს. ხელმძღვანელობს კომპანია შ.პ.ს. „წყალი მარგებელს“, რომელიც 1997 წელს შვეიცარეილ პარტნიორებთან ერთად დააფუძნა და აწარმოებს მინერალური წყალ - ნაბეღლავს და სუფრის წყალ „ბახმაროს“.
სქოლიო
კატეგორია:ქართველი მეწარმეები კატეგორია:საქართველოს სოფლის მეურნეობის მინისტრები კატეგორია:დაბადებული 1977 კატეგორია:თბილისში დაბადებულები
Plagiolepis nitida
Plagiolepis nitida — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
უფურეთის წმინდა გიორგის ეკლესია
უფურეთის წმინდა გიორგის ეკლესია— არქიტექტურული ძეგლი მცხეთის მუნიციპალიტეტის სოფელ უფურეთში. აგებულია შუა საუკუნეებში.
დარბაზული ეკლესია აგურითაა ნაგები. თაღში ჩასმული სწორკუთხა შესასვლელი, ეკლესიას სამხრეთიდან აქვს, რომლის თავზეც, წმინდა გიორგის გამოსახულებაა დატანებული. როგორც ჩანს, დასავლეთ, აღმოსავლეთ და ჩრდილოეთ ფასადებზე ცრუ თაღების გამოყვანით უცდიათ მოცულობის არქიტექტურული რიტმის შექმნა. ინტერიერში, საკურთხეველი საფეხურითაა ამაღლებული და დარბაზისგან კანკელით გამოიყოფა. ნახევარწრიული აფსიდის ღერძზე გაჭრილია თაღოვანი სარკმელი. ასეთივე სარკმლებია სამხრეთ და დასავლეთ კედლებშიც. აფსიდის კედელში, სარკმლის ორივე მხარეს, თითო მაღალი, თაღოვანი ნიშია გამოყვანილი. ლავგარდანი აგურისაა, მოცულობა გადახურულია კრამიტით.
რესურსები ინტერნეტში
კატეგორია:მცხეთის მუნიციპალიტეტის ტაძრები
დუნგანური ენა
დუნგანური — სინიტური ენა რომელზეც ყაზახეთში და ყირგიზეთში მცხოვრები ჰუების მონათესავე ხალხი დუნგანები საუბრობენ. ის წარმოშობილია განსუში და შენსიში გავრცელებული ცენტრალური ვაკეების მანდარინიდან. მისი ძირითადი დამწერლობითი სისტემაა კირილიცა (ისტორიულად გამოიყენებოდა ჩინურის არაბული ტრანსკრიფცია) და მოიცავს ისეთ ნასესხებ სიტყვებსა და არქაიზმებს რომელიც თანამედროვე მანდარინში აღარ გამოიყენება.
ისტორია
ყირგიზეთში და ყაზახეთში მცხოვრები (ასევე მცირე ჯგუფები სხვა პოსტ საბჭოთა ქვეყნებში) დუნგანები არიან 1870-1880-იანებში ჩრდილო-დასავლეთ ჩინეთში დუნგანების აჯანყების ჩახშობის შემდეგ რეგიონში მიგრირებული ჰუების მცირ ჯგუფების შთამომავლები. ჩრდილო-დასავლეთ ჩინეთში მცხოვრები ჰუებს დასავლელი მწერლები და ასევე თურქი ნაციონალისტებიც ხშირად მოიხსენებდნენ როგორც დუნგანებს ან ტუნგანებს. ეს ხალხი როგორც წესი საუბრობრდა მანდარინის იგივე დიალექტზე რაზეც სხვა იმ რეგიონის ჩინელი მოსახლეობა. ამავდროულად მათი ისტორიის თავისებურების გამო მათი ენა გამდიდრებული იყო ისლამური ან ისლამურის გავლენიტ შექმნილი ტერმინოლოგიით. ნასესხები სიტყვები ძირითადად შემოსული იყო არაბულიდან, სპარსულიდან და თურქულიდან, ასევე გამოიყენებოდა მათი ჩინური თარგმანები. ჰუი ვაჭრებს ბაზარში სხვა ჩინელებისგან ინფორმაციის დაფარვისთვის ერთმანეთში საუბრისას იყენებდნენ არაბულ ან სარსულ ციფრებს. მიუხედავად იმისა, რომ მათ ცალკე სასაუბრო ენა არ აქვთ, მათი ნასესხები ისიტყვები, ფრაზეოლოგია და მეტყველების თავისებურ მონაცვლეობა ჩინურად ცნობილია როგორც ჰუიჰუი ჰუა (回回話, "ჰუის საუბარი") და გამოიყენებოდა ამ ხალხის იდენტობის აღნიშვნისთვის. ადრეული XX საუკუნის მოგზაურები აღნიშნავდნენ: "მუჰამედიან ჩინელებს ყოველთვის აქვთ განსხვავებული, მხოლოდ მათთვის მახასიათებელი ლექსიკა, საუბრის მანერა და სტილი".
დუნგანები რუსეთის იმპერიაში და შემდგომ საბჭოთა კავშირში კიდევ უფრო მეტად იზოლირებული იყვნენ ჩინეთისსგან. მათმა ენამ განიცადა რუსულის და მათი მეზობლების თურქულის მნიშვნელოვანი გავლენა. საბჭოთა კავშირში შეიქმნა დუნგანური ენის პეკინურზე დამყარებული სტანდარტული ჩინურისგან განსხვავებული განსუს პროვინციის დიალექტზე დამყარებული დამწერლობის სტანდარტი, რომელიც გამოიყენებოდა დუნგანებით დასახლებულ სოფლებში. საბჭოთა პერიოდში გამოდიოდა დუნგანურის შემსწავლელი სახელმძღვანელოები. გამოიცა 14 000 სიტყვიანი (სამ ტომად) რუსულ დუნგანური ლექსიკონი. იბეჭდებოდა ენათმეცნიერული ნაშრომები და წიგნები დუნგანურზე. პირველი დუნგანური გაზეთი დაფუძნდა 1932 წელს, რომელიც დრემდე გამოდის ყოველ კვირეულ ფორმატში. როდესაც 1988 წელს ჰუების მკვლევარი დრუ ს. გლადნი (რომელიც რამდენიმე წელი ცხოვრობდა ჩინეთში) შეხვდა დუნგანებს ალმათიში მათთან საუბრის გამოცდილება შემდეგნაირად აღწერა: "ჰიბრიდული დიალექტი რომელიც აერთიანებდა თურქულ და რუსულ ლექსიკურ ერთეულებს".
დემოგრაფია
დუნგანურზე უმეტესად საუბრობენ ყირგიზეთში, ესევე არიან მნიშვნელოვანი ჯგუფები: რუსეთში, ყაზახეთში და უზბეკეთში. დუნგანები არიან ჩინეთიდან წამოსული მიგრანტების შთამომავლები, რომლებიც ცენტრალურ აზიაში დასახლდნენ. საბჭოთა კავშირის 1970-1989 წლების სტატისტიკური მონაცემების მიხედვით, გუნგანები სხვა ეთნიკურ ჯგუფეფთან შედარებით უკეთესად ინარჩუნებდნენ მათ სასაუბრო მშობლიურ ენას. საბჭოთა კავშირის დაშლის შემდეგ დუნგანურად მოსაუბრე დუნგანების რაოდენობა მნიშვნელოვნად შემვირდა.
სქოლიო
კატეგორია:ყირგიზეთის ენები კატეგორია:ყაზახეთის ენები კატეგორია:რუსეთის ენები
კოლუმბუსი (ოჰაიო)
კოლუმბუსი (Columbus) — ქალაქი აშშ-ში, ოჰაიოს შტატის დედაქალაქი. მოსახლეობის რაოდენობით აშშ-ში მე-15 უდიდესი ქალაქია.
თეთრი ქალბატონი
მინი|250პქ თეთრი ქალბატონი — კლდის მხატვრობა მააკის მღვიმეში, მდებარეობს ბრანდბერგის მთის ახლოს ნამიბიაში.
კოლუმბუსი (ოჰაიო)
დაფუძნდა 1812 წელს და დაერქვა ქრისტეფორე კოლუმბის პატივსაცემად. 1816 წელს გახდა შტატის დედაქალაქი.
თეთრი ქალბატონი
კლდის მხატვრობა 1918 წელს აღმოაჩინა გერმანელმა მკვლევარმა რეინჰარდ მააკმა და დაათარიღა ძვ. წ. II ათასწლეულის შუა პერიოდით. მხატვრობაში ანტილოპიებისა და პატარა ადამიანების გვერდით ცენტრალური ადგილი უჭირავს მაღალ ფიგურას, რომელიც დახატულია თეთრი, შავი და ყავისფერი საღებავით. „თეთრ ქალბატონს“ ცალ ხელში უჭირვს მშვილდ-ისარი, მეორეში — ლოტოსის ყვაივილს მსგავსი ფიგურა. ზოგიერთი მკვლევარი ფიქრობს, რომ ნახატზე გამოსახულია ევროპული სტილის ქალი სწორი ცხვირით. ქალის თმები ფორთოხლისფრია.
კოლუმბუსი (ოჰაიო)
რესურსები ინტერნეტში
კატეგორია:აშშ-ის შტატების დედაქალაქები კატეგორია:ოჰაიო
თეთრი ქალბატონი
ლიტერატურა
კატეგორია:ნამიბიის არქეოლოგიური ძეგლები კატეგორია:ნამიბიის ისტორია
ჟაკ ბალმა
მინი|ჟაკ ბალმა ჟაკ ბალმა (Jacques Balmat; დ. 1762 — გ. 1834) — შვეიცარიელი ალპინისტი, სავოიის მთის გიდი. დაიბადა შამონის ხეობაში. არჩვებზე მონადირემ და კრისტალების კოლექციონერმა ბალმამ ფრანგ ექიმთან — მიშელ-გაბრიელ პაკართან ერთად 1786 წელს ასვლა განახორციელა ალპების უმაღლეს მწვერვალ მონბლანზე (4807 მ), რითაც მოგვიანებით ალპინიზმს ჩაეყარა საფუძველი. საგმირო საქმის გამო სარდინიის მეფემ ბალმას მიანიჭა საპატიო წოდება: „მონბლანი“. ალპინიზმის ადრეული ისტორიისთვის მონბლანის დაპყრობა უმნიშვნელოვანეს მოვლენად მიიჩნევა. დაგლას მილნერი წერდა: ერიკ შიპტონი წერდა: ჟაკ ბალმა კრიტიკის ქცეშ მას შემდეგ მოექცა, როდესაც დაპყრობის ავტობიოგრაფიული ანგარიში დაწერა, რომელიც მოგვიანებით გამოიცა ინგლისურ ენაზე. ხოლო თავის ანგარიშში ბალმამ შეამცირა ექიმი პაკარის როლი მონბლანის დაპყრობაში. მილნერი ბალმას ანგარიშს ამ თვალსაზრისით რომანტიკულსა და დიდ ნაწილში გამოგონილს უწოდებს, ხოლო შიპტონი, ბალმას ახასიათებდა, როგორც მოტრაბახე და პატივმოყვარე ადამიანს. ჟაკ ბალმა ტრაგიკულად დაიღუპა 1834 წელს სიქსტ-ფერ-ა-შევალის ხეობაში ოქროს ძიების დროს.
სქოლიო
კატეგორია:შვეიცარიელი მთამსვლელები კატეგორია:დაბადებული 1762 კატეგორია:გარდაცვლილი 1834
ისააკ შტერნი
ისააკ შტერნი (Isaac Stern; დ. 21 ივლისი, 1920, კრემენეცი, უკრაინა — გ. 22 სექტემბერი, 2001, ნიუ-იორკი) — საყოველთაოდ აღიარებული როგორც მეოცე საუკუნის ერთ-ერთი უდიდესი ვირტუოზი მუსიკოსი, მევიოლინე.
დაიბადა კრემენეცში, უკრაინა, თუმცა ათი თვის ასაკში მშობლები სან-ფრანცისკოში გადავიდნენ საცხოვრებლად. პირველი სამუსიკო გაკვეთილები დედისგან მიიღო სანამ სან-ფრანცისკოს კონსერვატორიაში შევიდოდა 1928 წელს. 1931 წელს ლუის პერსინგერთან კერძო გაკვეთილებს იღებს. 1932 წელს ისევ კონსერვატორიაში ბრუნდება, სადაც ნაომ ბლაინდერთან სწავლობს ხუთი წელიწადი, რაც მისი თქმით მისთვის ყველაზე მნიშვნელოვანი წლები იყო.
კატეგორია:ამერიკელი მუსიკოსები კატეგორია:ებრაელი მუსიკოსები კატეგორია:დაბადებული 21 ივლისი კატეგორია:დაბადებული 1920 კატეგორია:გარდაცვლილი 22 სექტემბერი კატეგორია:გარდაცვლილი 2001
Twist and Shout (ალბომი)
Twist and Shout — ინგლისური როკ-ჯგუფ The Beatles-ის მიერ კანადაში 1964 წელს გამოცემული მეორე ალბომი. მასში შეტანილია იგივე მასალა, რაც ჯგუფის პირველ სტუდიურ ალბომში Please Please Me. განსხვავება ის არის, რომ ალბომი მონო-ჩანაწერის სახით არის წარმოდგენილი, ხოლო სიმღერების თანმიმდევრობა ოდნავ შეცვლილია.
სიმღერების სია
ყველა სიმღერის ავტორები - ლენონი/მაკ-კარტნი, გარდა მითითებულისა
სქოლიო
კატეგორია:The Beatles-ის ალბომები კატეგორია:1964 წლის ალბომები კატეგორია:ალბომები ჯორჯ მარტინის პროდიუსერობით კატეგორია:Capitol Records-ის ალბომები კატეგორია:ები-როუდის სტუდიებში ჩაწერილი ალბომები
Plagiolepis nynganensis
Plagiolepis nynganensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ბიომი
მინი|350პქ|ხმელეთის ბიომები ბიომი (biome, ბერძნ. βίος — სიცოცხლე და ...ომა) — ერთი ბუნებრივ-კლიმატური ზონის ეკოსისტემების ერთობლიობა. სახელწოდება „ბიომი“ ჩვეულებრივ განსაზღვრავს მცენარეულობის გაბატონებულ ტიპს ან ლანდშაფტის ძირითად სტაბილურ თვისებას. დაბლობ ტერიტორიაზე ბიომი იკავებს მნიშვნელოვან სივრცეს და ტერიტორიული თვალსაზრისით ცოტად თუ ბევრად განცალკევებულია. მთებში მცირე ფართობზე ერთმანეთთან შეიძლება მეზობლობდეს ხუთამდე სარტყლურობის ბიომი. ხმელეთის ყველაზე მნიშვნელოვანი ბიომებია: ტუნდრა, ტაიგა, ფართოფოთლოვანი ტყე, სტეპი, სავანა, უდაბნო, ტროპიკული ნოტიო ტყეები, ზამთარმწვანე ტყე, ეკოსისტემების ხმელთაშუაზღვიური ტიპი. წყლის ეკოსისტემების ბიომები განისაზღვრება უპირველეს ყოვლისა, წყლის მარილიანობით, მასში კვების ელემენტების, ჟანგბადის, ტემპერატურისა და დინების სიჩქარის შემცველობით. ზოგჯერ გამოიყოფა ბიომის 6 ძირითადი ტიპი: ტუნდრა, წიწვოვანი ტყე, ფოთოლმცვივანი ტყე, ტრიპიკული ტყე, სტეპი და უდაბნო. საქართველოში გამოიყოფა: ჭალის ტყის ბიომი, ნახევრადუდაბნოს ბიომი, სტეპის ბიომი, არიდული მეჩხერი (ნათელი) ტყისა და ჰემიქსეროფილური ბუჩქნარის ბიომი, ტყის ბიომი, სუბალპური ბიომი, ალპური სარტყლის ბიომი, სუბნივალური და ნივალური ბიომი, ჭაობისა და წყლის ბიომები. ტერმინი „ბიომი“ ყველაზე მეტად გამოიყენება ხმელეთის ეკოლოგიაში.
სქოლიო
კატეგორია:ბიომები კატეგორია:ჰაბიტატები
პოლონეთის მორაგბეთა ეროვნული ნაკრები
პოლონეთის მორაგბეთა ეროვნული ნაკრები წარმოადგენს პოლონეთს რაგბიში საერთაშორისო დონეზე. 1958 წლიდან პოლონეთი რაგბის კავშირის წევრია. პოლონეთის ნაკრებს რაგბის მსოფლიო ჩემპიონატზე ჯერ არ უთამაშია.
კატეგორია:რაგბის ეროვნული ნაკრებები
რვაფეხა (ბონდიანა)
ფილმის სახელწოდება მომდინარეობს იენ ფლემინგის მოთხრობიდან „რვაფეხა“. ამასთან, ფილმის სიუჟეტი ორიგინალურია და ისტორია მოთხრობილია ბონდის მთავარი ქალის, რვაფეხას მიერ. ფილმში ბონდი იკვლევს რუსეთიდან ძვირფასეულობებისა და რელიკვიების გატაცების საქმეს. ამ გამოძიებისას, იგი ავღანელ პრინცის, კამალ ხანს და მის პარტნიორ რვაფეხას მიაკვლევს. აღმოჩნდება, რომ მზად არის ევროპის სრული განიარაღების გეგმა.
რვაფეხა გამოვიდა იმავე წელს, რაც არაოფიციალური სერია აღარასოდეს თქვა არასოდეს.
რესურსები ინტერნეტში
კატეგორია:ჯეიმზ ბონდის ფილმები კატეგორია:ამერიკული ფილმები კატეგორია:ბრიტანული ფილმები კატეგორია:1983 წლის ფილმები კატეგორია:United Artists-ის ფილმები
ერთი ბავშვის პოლიტიკა
მინი|სამთავრობო წარწერა ტანგ შანში: "აყვავებული, ძლიერი ერისა და ბედნიერი ოჯახისთვის გთხოვთ პრაქტიკაში გამოიყენოთ ოჯახის დაგეგმვა." ერთი ბავშვის პოლიტიკა (計劃生育政策) — ოჯახებისთვის ერთ ბავშვზე მეტის ყოლის შეზღუდვა, რომელისაც ჩინეთის მთავრომა მოსახლეობის ზრდის კონტროლისთვის ახორციელებს. ჩინეთის მთავრობა მას ოფიციალურად მოიხსენებს როგორც - ოჯახის დაგეგმვის პოლიტიკა. ის ოფიციალურად ზღუდავს დაოჯახებულ წყვილებს ერთზე მეტი ბავშვის ყოლისგან. თუმცა რამდენიმე შემთხვევაში არის გამონაკლისებიც. კერძოდ: სოფელში მაცხოვრებლებისთვის, ეთნიკური უმცირესობებისთვის და დედისერთა მშობლებისთვის. ერთი ბავშვის პოლიტიკის კომიტეტის სპიკერმა გნაცხადა, რომ შეზღუდვა ჩინეთის მოსახლეობის დაახლოებით 35.9%-ზე ვრცელდება. ჩინეთის სპეციალური ადმინისტრაციული რეგიონები: ჰონგ-კონგი და მაკაო ამ შეზღუდვიდან მთლიანად განთავისუფლებულები არიან. შეზღუდვა ასევე არ ვრცელდება ჩინეთში მცხოვრებ უცხოელებზეც.
2015 წლის 29 ოქტომბერს ჩინეთის კომუნისტური პარტიის გადაწყვეტლებით ერთი ბავშის პოლიტიკა ორი ბავშის პოლიტიკამ ჩაანაცვლა.
ეფექტი მოსახლეობის ზრდასა და შობადობის კოეფიციენტზე
lang=ka|მინი|450px|ჩინეთის [[სქესობრივ-ასაკობრივი პირამიდა. თითოეული კუბიკი განსაზღვრავს 5 წლიან ასაკობრივ ჯგუფს. ერთი ბავშვის პოლიტიკა ბოლო წლებში მცირე წლოვანების რადენობის შემცირებას იწვევს.]] ერთი ბავშვის პოლიტიკის დანერგვის შემდეგ, ჩინეთის შობადობის კოეფიციენტი1980 წლის მონაცემებით სამი ახალშობილიდან ერთ ქალზე 2008 წლისთვის 1.8-მდე და 2011 წლისთვის 1.54-მდე დაეცა.
ჩინეთის მთავრობა ვარაუდობს, რომ ერთი ბავშვის პოლიტიკის გამოყენებით მათ 2008 წელს 300-400 მილიონით ნაკლები მოსახლეობა ჰყავდათ ვიდრე ის იქნებოდა მის გარშე. ისინი მიიჩნევენ რომ ამ პოლიტიკამ ჩინეთის ეკონომიკურ განვითარებაში დიდი წვლილი შეიტანა. შობადობის და მოსახლეობის ზრდის შემცირებამ შეამცირა ის პრობლემებიც რომლებიც ჭარბ მოსახლეობას მოყვება. კერძოდ: ეპიდემიები, არასათანადო საცხოვრებელი პირობები, გადატვირთული სოციალური მომსახურება (ჯანმრთელობა, განათლება, სამართლის დაცვა). მიუხედავად ამ პოლიტიკისა ჩინეთში ყოველ ხუთ კვირაში მილიონით უფრო მეტი ადამიანი იბადება ვიდრე კვდება.
ეფექტი მდედრობითი სქესის მოსახლეობაზე
ჩინეთში სხვა აზიური ქვეყნების მსგავსად უპირატესობას ვაჟიშვილს ანიჭებენ. ზოგადად მიღებულია, რომ სოფლებში ვაჟიშვილი უფრო გამოსადეგია სამეურნეო საქმიანობაში. როგორც სოფლებში ასევე ქალაქებში არის ტრადიციული და ეკონომიკური მოტივები, მათ შორის კონფუციანიზმიც რის გამოც ვაჟიშვილს ამჯობინებენ. ვაჟიშვილის ყოლას ამჯბინებენ ასევე რადგან ის მშობლებს საპენსიო ასაკის დროს უწევს ფინანსურ დახმარებას, და ზოგადად ბიჭის მშობლებ უკეთესი პირობები აქვთ ვიდრე მისი მეუღლის მშობლებს, რადგან ქორწინების შემდეგ გოგო ახალი ოჯახის წევრად ითვლება. მამაკაცების წილი მოსახლეობაში არის უფრო მაღალი ვიდრე ქალების, რადგან ერთი შვილის პოლიტიკის პირობებში მშობლები არჩევნ ყავდეთ ვაჟი ვიდრე ქალიშვილი.
სქოლიო
კატეგორია:დემოგრაფია კატეგორია:ჩინეთის პოლიტიკა
ორიანა საბატინი
ორიანა გაბრიელა საბატინი ფულოპი (დ. 19 აპრილი, 1996, ბუენოს-აირესი, არგენტინა) — არგენტინელი მოდელი, მსახიობი და მომღერალი.
ბიოგრაფია
ორიანა გაბრიელა საბატინი დაიბადა 1996 წლის 19 აპრილს ბუენოს-აირესში, არგენტინაში. ის არის არგენტინელი მსახიობისა და ბიზნესმენ ოსვალდო საბატინის და ვენესუელელი მსახიობის ეკატერინე ფულოპის უფროსი ქალიშვილი. მას ჰყავს სამი წლით უმცროსი და სახელად ტიციანა ბეატრიზ საბატინი ფულოპი. ორიანა გაბრიელა ცნობილი პროფესიონალი ჩოგბურთელის, გაბრიელა საბატინის ძმისშვილია. მან მხატვრული სწავლება ძალიან ახალგაზრდა ასაკში დაიწყო. პატარაობიდანვე დადიოდა სიმღერასა და ფორტეპიანოზე. აგრეთვე ის სწავლობდა ორი წელი ხულიო ჩავესის მსახიობთა სასწავლო ინსტიტუტში და ერთი წელი ნიუ-იორკის კინოაკადემიაში.
კარიერა
მინი
სამოდელო კარიერა
მისი პირველი ინდივიდუალური სესია მოდელის რანგში გაიმართა, 13 წლის ასაკშში - სტატია შეეხებოდა მის ცნობილ დედასთან ურთიერთობას. 2017 წელს მან მონაწილეობა მიიღო ცნობილი ბრენდის L'Oréal-ის პროექტში.
2017 წლიდან ორიანა არის რამდენიმე არგენტინული ბრენდის „L'Oréal Paris Argentina“, „Naima“, „Ginebra“, „Cartier“, Nike და ასევე საიუველირო ბრენდის სახე.
სამსახიობო კარიერა
მისი პირველი სატელევიზიო დებიუტი შედგა 2011 წელს ურუგვაულ ტელენოველაში სახელწოდებით „Porque te quiero así“.
2019 წელს მან ითამაშა ესპანურ ფილმში „¿Qué te juegas?“.
2019 წელს ის იყო ვიქტორიო დ'ალესანდროსთან ერთად სერიალის „Secreto bien guardado“ მთავარი გმირი.
2019 წელს ორიანა საბატინი იყო ფილმის „როზარიოს“ მთავარი გმირი ნიკოლას ფურტადოსთან ერთად.
მომღერლის კარიერა
2017 წლის აპრილში მან დაიწყო მომღერლის სოლო კარიერა ინგლისურ ენაზე პირველი სიმღერის, „Love Me Down Easy“-ს გამოშვებით.
ორიანა საბატინიმ მიიღო მონაწილეობა 2017 წლის 14 და 15 ნოემბერს ჯგუფ Coldplay-ის გახსნით ღონისძიებაზე, რომელმაც დაასრულა „A Head Full of Dream“-ის ტური არგენტინაში, ლა პლატას უნიკო სტადიონზე გამოსვლით.
2018 წელს მან შეასრულა არგენტინის „Lollapalooza“-ს ფესტივალზე ამერიკულ ჯგუფ Red Hot Chili Peppers-თან ერთად სიმღერა.
პირადი ცხოვრება
2014 წლის 1 ივნისიდან 2017 წლის ივნისამდე ორიანა საბატინი ურთიერთობაშუ იყო მსახიობთან და იუთუბერთან, ჯულიან სერანოსთან.
2018 წლის ივლისიდან ორიანა საბატინი ურთიერთობაშია არგენტინელ პროფესიონალ ფეხბურთელთან, პაულო დიბალასთან.
2020 წლის 21 მარტს, საბატინიმ და პაულო დიბალამ დადებითი ტესტი მიიღეს COVID-19-ზე, იტალიაში განვითარებული ეპიდემიოლოგიური ვითარების ფონზე.
სქოლიო
კატეგორია: დაბადებული 1996 კატეგორია: დაბადებული 19 აპრილი კატეგორია: არგენტინელი მოდელები კატეგორია: არგენტინელი მსახიობები კატეგორია: არგენტინელი მომღერლები კატეგორია: ქალი მომღერლები კატეგორია: ქალი მოდელები
სიყვარული
thumb|[[რომეო და ჯულიეტა - შეყვარებულების ტიპური მაგალითი, ილუსტრატორი - ფრენკ დიქსი ]]
სიყვარული — ძლიერი ერთგულებისა და პიროვნული მიმაგრებულობის ემოცია. ფილოსოფიურ კონტექსტში, სიყვარული არის სათნოება, რომელიც წარმოადგენს ყველა ადამიანურ სიკეთეს, თანაგრძნობასა და ერთგულებას. რელიგიურ კონტექსტში, სიყვარული არა მხოლოდ სათნოება, არამედ ყოველი არსების საფუძველი („ღმერთი სიყვარულია“ ) და ყოველი ღვთიური კანონის არსია („ოქროს წესი“).
სიტყვა სიყვარული შეიძლება სხვადასხვა გრძნობას, მდგომარეობასა და დამოკიდებულებას გამოხატავდეს დაწყებული ზოგადი სიამოვნებიდან („ეს საჭმელი მიყვარს“) დამთავრებული პიროვნებათშორისი ურთიერთობით („ჩემი პარტნიორი მიყვარს“).
სიყვარული, თავისი სხვადასხვა ფორმით, პიროვნებათა ურთიერთობაში მთავარი წამყვანია და ცენტრალური ადგილი უკავია ფსიქოლოგიაში; აგრეთვე, სახვით ხელოვნებაში ყველაზე გავრცელებული თემაა.
სიყვარულით მოპყრობა იწოდება სიყვარულობად, სიყვარულიან დამოკიდებულებას- სიყვარულიანობა ეწოდება, სიყვარულის გრძნობით შეპყრობილ ადამიანს სიყვარულმოდებული ეწოდება.
სიყვარულის თეორიები
სიყვარულის მრავალი ფორმის არსებობასთან ერთად, ის შეიძლება იყოს მიმართული სხვა ადამიანის ან საკუთარი თავის მიმართ. სხვა ადამიანის სიყვარული მიიჩნევა, როგორც კეთილშობილური საქციელი. საკუთარი თავის სიყვარული კი აღქმულია, როგორც მიუღებელი საქციელი. მას კალვინი ჭირს უწოდებდა. მსგავსი მრავალფეროვნება სიყვარულის ოპერაციონალიზაციას შეუძლებელს ხდის, თუმცა მრავალი თეორია და შეხედულება არსებობს სიყვარულის, როგორც ფსიქოლოგიური ფენომენის შესახებ.
ერიხ ფრომი
ერიხ ფრომი სიყვარულს ხელოვნებად მიიჩნევს და აღნიშნავს, რომ ადამიანი სიყვარულს, ჯერ თეორიის დაუფლებით, ხოლო შემდეგ პრაქტიკის ათვისებით სწავლობს. ფრომი გამოყოფს სიყვარულის ფორმებს: მეგობრული სიყვარული, რომელიც ყველანაირი სიყვარულის საფუძველია, დედობრივი სიყვარული, სიყვარული უმწეოთა მიმართ, ეროტიკული სიყვარული, საკუთარი თავის სიყვარული, ღმერთის სიყვარული. მისი აზრით დღევანდელ საზოგადოებაში გავრცელებულია პათოლოგიური სიყვარული-ფსევდოსიყვარული. ფსევდოსიყვარულის ორი ფორმა არსებობს: სიყვარული, როგორს ორმხრივი სექსუალური მოთხოვნილების დაკმაყოფილება და სიყვარული, როგორც შეთანხმებული ქმედება, რომელიც მარტოობისგან თავის დაღწევის მიზნით არის მოტივირებული.
ზიგმუნდ (შლომო) ფროიდი
ზიგმუნდ ფროიდი სიყვარულს განიხილავს, როგორც პირობას, რომელშიც დომინანტური როლი მამაკაცს ენიჭება. მამაკაცი სიყვარულისთვის ირჩევს შესაბამის ობიექტს შემდეგი ნიშნების გათვალისწინებით: ფროიდი გამოყოფს სიყვარულს, როდესაც ლიბიდო სხვისკენ არის მიმართული და თავის სიყვარულს, როცა ლიბიდო საკუთარი თავისკენაა მიმართული. მას ფროიდი ნარცისიზმს უწოდებს.
ს.სტენბერგი
ს. სტენბერგი გამოყოფს სიყვარულის სამფაქტორიან მოდელს, რომელიც ვნების(სექსუალური მოტივი და სექსუალური აღძვრა, რომელიც ასოცირებულია გაწყვილებით ურთიერთობასთან), ინტიმურობია(სიახლოვე, რომელსაც გრძნობენ პარტნიორები) და ვალდებულების(კოგნიტური ელემენტი, რომელიც მოიცავს გადაწყვეტილებას, რომ ვინმეს უყვარს ვიღაც და ავალდებულებს შეინარჩუნოს ეს ურთიერთობა) განსხვავებულლი კომბინაციების საფუძველზე სიყვარულის შვიდ ფორმას გამოყოფს: 1.მოწონება- მოიცავს მხოლოდ ინტიმურობას. 2.გატაცება- მოიცავს მხოლოდ ვნებას. 3.ცარიელი სიყვარული- მოიცავს მხოლოდ ვალდებულებას. 4.რომანტიკული სიყვარული-მოიცავს ვნებას და ინტიმურობას. 5.მეგობრობა სიყვარული- მოიცავს ინტიმურობას და ვალდებულებას. 6.უაზრო სიყვარული- მოიცავს ვნებას და ვალდებულებას. 7.სრულყოფილი სიყვარული- მოიცავს ვნებას, ვალდებულებას და ინტიმურობას.
დ.ლი, კლაიდ და სუზან ჰენტრიკები
დ.ლი და კლაიდ და სუზან ჰენტრიკები სიყვარულის სამ სტილს გამოყოფენ ანტიკური ფილოსოფიისა და ლიტერატურის ანალიზის საფუძველზე: ეროსი(ლტოლვა), ლუდუსი(თამაში) და სტროგე(მეგობრობა). ამ სტილთა კომბინაციები წარმოქმნიან მეორადი სიყვარულის სტილს. სასიყვარულო სტილები განსხვავდებიან მიღებული სიამოვნების ხარისხით.
ლიტერატურა
1. სულხან ცაგარელი- ბიოსოციოლოგია 2004
2. Берон Р.,Бирн Д., Джонсон Б. – Социальная психология. 4-е изд. ПИТЕР 2003
3. Фром Э.- Искусство любить.изд."Педагогика" М.1990
4. Фрейд З.- Введение в психоанализ.лекции изд."наук" М.1989
რესურსები ინტერნეტში
კატეგორია:სიყვარული
გუამა (კუბა)
მუნიციპალიტეტს აღმოსავლეთიდან დასავლეთის მიმართულებით კვეთს გრანმის გზა.
დემოგრაფია
2004 წელს, მუნიციპალიტეტის მოსახლეობა 35 516 ადამიანს შეადგენდა. 965 კმ² ფართობზე მოსახლეობის სიმჭიდროვე იყო 36,8 ადამიანი კმ²-ზე.
სქოლიო
კატეგორია:კუბის ქალაქები
Exposure (რობერტ ფრიპის ალბომი)
Exposure — გიტარისტ რობერტ ფრიპის 1979 წლის სოლო-ალბომი. დისკი საკმაოდ დიდი პოპულარობით სარგებლობდა, რაზეც მოწმობდა მისი მოხვედრა ამერიკული ჩარტის #79 ადგილზე. ალბომის ტექსტების ავტორია ჯოანა უოლტონი, ფრიპის მეგობარი და პოეტი, რომელიც დაიღუპა 1988 წელს, პან ამერიკული რეისის 103 ავიაკატასტროფაში.
ალბომი ასევე აღსანიშნავია პიტერ გებრიელის კომპოზიციის Here Comes The Flood მეორე ვერსიით, განსხვავებულით იმ ვარიანტისგან, რომელიც მის სტუდიურ დისკში Peter Gabriel არის მოხვედრილი.
სქოლიო
კატეგორია:1979 წლის ალბომები კატეგორია:რობერტ ფრიპის ალბომები კატეგორია:E.G. Records-ის ალბომები
ალექსი ალექსიშვილი
ალექსი ალექსიშვილი  (დ. 21 თებერვალი, 1974, თბილისი) — ქართველი ეკონომისტი და პოლიტიკოსი, საკონსულტაციო კომპანია PMCG-ის დამფუძნებელი. იყო საქართველოს ეკონომიკური განვითარების მინისტრი 2004-2005 წლებში და საქართველოს ფინანსთა მინისტრი 2005-2007 წლებში.
ბიოგრაფია
1995 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი საერთაშორისო ეკონომიკური ურთიერთობების სპეციალობით.
2002 წლის აგვისტოდან მაისამდე სწავლობდა დიუკის უნივერსიტეტში (აშშ); 1996–1999 წლებში მუშაობდა თბილისის ეკონომიკურ ურთიერთობათა ინსტიტუტში, პარალელურად იყო საქართველოს პარლამენტის მთავარი სპეციალისტი; 1999–2001 წლებში საქართველოს პარლამენტის თავმჯდომარის თანაშემწე; 1994–2001 წლებში საქართველოს ახალგაზრდა ეკონომისტთა ასოციაციის თავმჯდომარე.